als_Latn dik_Latn sag_Latn
Duke u drejtuar në sesionin zyrtar të hapjes së forumit me temë "Domosdoshmëria e përmirësimit të klimës për investimet e huaja dhe sigurimi i partnerëve të sigurt industrial dhe financiar"
Ekonomia e Maqedonisë është e hapur për investitorët e huaj. Me reforma të mundimshme, në kushte të krizës ekononike globale, kemi arritur të krijojmë klimë të volitshme biznesi për investime të huaja", theksoi presidenti Gjorge Ivanov në forumin "Kran Montana", që po mbahet në Dakla, Mbretëria e Marokos.
Duke u drejtuar në sesionin zyrtar të hapjes së forumit me temë "Domosdoshmëria e përmirësimit të klimës për investimet e huaja dhe sigurimi i partnerëve të sigurt industrial dhe financiar", presidenti Ivanov, njoftoi korrespondenti i MIA-s, theksoi edhe në raportet globale për Maqedoninë.
"Sipas raportit të Bankës Botërore "Doing Business" disa vite me radhë Maqedonia është reformatori kryesor në Evropën Juglindore dhe reformatori i tretë më i mirë në boitë. Ekonomia e Maqedonisë në vitin 2014 kishte rezultat të dytë më të mirë në Evropë me rritje prej rreth 4 për qind. Maqedonia ka qenë në vendin e tretë në Evropë në vitin 2013 dhe në vitin 2011 dhe 2010. Rënia e ekonomisë në periudhën e krizës nga viti 2009 deri në vitin 2012 ka qenë më i vogël nga të gjitha vendet në Evropën Juglindore, E gjithë kjo ka të bëjë me transparencën tonë dhe qenit të drejtpërdrejtë", theksoi Ivanov.
Duke folur për transparencën para përfaqësuesve më të lartë shtetërorë të botës, tha se Republika e Maqedonisë, krahas në ekonomi, është e hapur edhe në politikë. "Sot zhvillojmë politikë të jashtme të transparencës drejt të gjithëve, të cilët me ne dëshirojnë të bashkëpunojnë. Qëllimi ynë strategjik është anëtarësimi në NATO dhe në Bashkimin Evropian, por nuk heqim dorë nga thellimi i bashkëpunimit me të gjitha shtetet qëllimmira", theksoi presidenti Ivanov.
Sipas tij, kontakti i drejtpërdrejtë është i pazëvendësueshëm dhe për këtë shkak në forum, siç tha, marrin pjesë edhe biznesmenë eminentë nga Maqedonia, të cilët i shqyrtojnë mundësitë për bashkëpunim me komunitetin e biznesit nga Maroko.
"Por, transparenca është e pamundur pa besim. Një prej temave kryesore të forumit të sivjetmë është edhe zhvillimi i dialogut midis Afrikës, Magrebit dhe Evropës. Vlerësoj se kjo është pjesë e një tregimi akoma më të madh - dialogu midis religjioneve, kulturave dhe civilizimeve. Qëllimi i dialogut nuk është dhe nuk guxon të jetë tejkalimi, por respektimi dhe pranimi i diversitetit. Nëse nuk e mbështesim dialogun, ngadalë, por, sigurt shkojmë drejt përplasjes midis religjioneve dhe civilizimeve. Mu për këtë, fuqimisht e mbështesim punën e Aleancës dhe të civilizimeve dhe të gjitha forumet, si "Kran Montana", të cilat me punën e tyre kontribuojnë drejt ndërtimit të besimit dhe dialogut", tha Ivanov.
Ai vlerëson se mosrespektimi i së drejtës ndërkombëtare, për aktgjykimet e Gjykatës Ndërkombëtare të Drejtësisë ndjellin pasiguri në marrëdhëniet ndërkombëtare. Prandaj, tha, në vitin 2003 e kemi iniciuar Forumin e parë të dialogut midis civilizimeve si pararendës i Aleancës së civilizimeve të Kombeve të Bashkuara. E përmendi edhe ripërtëritjen e dialogut në bashkëpunimin me UNESKO-n dhe me Bashkimin Evropian si dhe organizimin e Konferencës botërore të katërt për dialog midis religjioneve dhe midis civilizimeve.
Shefi i Maqedonisë theksoi sot, më shumë se kurrë jemi para rrezikut bota të hyjë në një rreth të ri të dhunës, edhe atë, siç tha, më e keqja - në dhunë në emër të Zotit, në emër të religjionit. "Të gjithë ne e kemi të qartë se asgjë nuk kemi harruar nga e kaluara, por gjithashtu, se pothuajse asgjë nuk kemi mësuar nga e kaluara. Përsëri i shohim hijet e paragjykimeve, jotolerancën, ksenofobinë dhe llojet e tjera të konflikteve. Dyshimet dhe druajtja janë rezultat i mungesës së dialogut, tha Ivanov.
Ai fuqimisht beson se vetëm përmes dialogut dhe njoftimit të sinqertë të njëri-tjetrit, mund të vijmë drejt zgjidhjes së përhershme. "Paqja midis religjioneve dhe civilizimeve do të thotë paqe në botë. Jemi të vetëdijshëm se ndoshta paqja e përhershme midis religjioneve dhe civilizimeve është vetëm një ëndërr e mirë. Por, nuk guxojmë të harrojmë se makthet bëhen të fuqishme në një botë pa ëndrra të mira. Përgjegjësia jonë është, me gjithçka që bëjmë, t'u ndihmojmë gjeneratave të ardhshme në Evropë, Afrikë, Azi që ta realizojnë këtë ëndërr", theksoi presidenti Gjorge Ivanov në fjalim.
Në Forum merr pjesë edhe ministri pa resor i obliguar për tërheqjen e investimeve të huaja, Bill Pavleski.
Në delegacionin e biznesit të Maqedonisë janë edhe përfaqësuesit e dhjetëra kompanive, anëtare të Odave Ekonomike të Maqedonisë, të Lidhjes së Odave Ekonomike dhe të Odës Ekonomike të Maqedonisë Veriperëndimore.
Është parashikuar, në nismën e presidentit Ivanov të mbahet prezantim i mundësive investuese që i ofron Republika e Maqedonisë, si dhe takim me përfaqësuesit e odave ekonomike të Maqedonisë me përfaqësuesit e odave ekonomike marokene.
Në suaza të vizitës së punës në Mbretërinë e Marokos dhe pjesëmarrjen në forumin Kran Montana, bashkëshortja e presidentit të Republikës së Maqedonisë Maja Ivanova do të mbajë fjalim në sesionin special të forumit të grave afrikane, fokus i të cilit këtë vit është implementimi i barazisë gjinore, gratë në jetën publike dhe në sektorin privat dhe përmirësimi i sistemit arsimor për vajzat.
Në forum marrin pjesë presidentë të shteteve dhe qeverive, ministra, përfaqësues të organizatave ndërkombëtare dhe rajonale, anëtarë të parlamenteve kombëtare dhe ndërkombëtare, përfaqësues të institucioneve financiare dhe bankare, si dhe të punëdhënësve, organizatave profesionale dhe shoqërisë civile.
Forumi Kran Montana është themeluar me qëllim që të sigurojë bashkëpunim të gjërë ndërkombëtar dhe lidhje të faktorëve ekonomik në nivel botëror, si dhe të kontribuojë drejt rritjes globale dhe ekonomike, njëherit duke siguruar stabilitet, barazi dhe siguri. Aktivitetet dhe ngjarjet në suaza të forumit janë kahëzuar drejt krijimit të platformave të cilat do t'ju mundësojnë liderëve politik dhe të biznesit t'i implementojnë strategjitë e tyre, t'i përforcojnë partneritetet dhe të zhvillojnë mundësi të reja për bashkëpunim. Forumi ngushtë bashkëpunon me partnerët institucional ndërkombëtar, si agjencitë e KB-së, BE-së, Këshillin e Evropës...
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn